### Beslutningstema

I denne sag forelægges den nye honoreringsmodel for plejefamilieområdet til godkendelse.

### Historik

I november 2022 godkendte Socialudvalget tids- og handleplanen for etablering af den nye honoreringsmodel for plejefamilieområdet.

### Sagsfremstilling

Som led i den politisk vedtagne strategi for plejefamilieområdet 2021-2024 om rekruttering og fastholdelse af plejefamilier, har Børn og Familie udarbejdet en ny honoreringsmodel for plejefamilieområdet.

Processen omkring udvikling af den nye honoreringsmodel har omfattet en bred involvering af både Socialpædagogisk Landsforbund, Plejefamiliernes Landsforening og plejeforældrene. Kommentarer fra høringsprocessen er indarbejdet i rapporten.

Jytte Dam læner sig op ad Kommunernes Landsforenings vejledning på området, og der er i etableringen af den lokalt tilpassede honoreringsmodel skelet til de sønderjyske kommuner, for at opnå genkendelighed for de plejefamilier der løfter plejeopgaver på tværs af kommunegrænserne.

Lena Kristiansen består af 4 fastlagte honoreringsniveauer, der afspejler, hvor stor plejeopgaven er på det enkelte niveau. Honoreringen fastholdes i udgangspunktet på samme niveau gennem hele anbringelsesforløbet, og tager udgangspunkt i den gennemsnitlige plejeopgave fordelt over tid, som plejeforældrene skal løse.

![](data:image/png;base64...)

Beslutningen om hvilket niveau plejefamilien skal honoreres på tager udgangspunkt i en samlet vurdering, der inddrager følgende parametre:

* barnets vanskeligheder og behov for omsorg, støtte og behandling
* anbringelsens forventede varighed
* kontinuitet i barnets anbringelse
* krav til samarbejde med barnets forældre og øvrige familie og netværk
* plejeforældrenes ressourcer og kvalifikationer i forbindelse med at løse opgaverne med plejebarnet, faglig baggrund og særlig erfaring fra beslægtede opgaver
* plejeforholdets betydning for eventuelle erhvervsbegrænsninger, herunder omfanget af udearbejde for begge plejeforældre

Lena Kristiansen forventes iværksat fra juli 2023.

Lena Kristiansen er vedhæftet som bilag for yderligere orientering.

### Økonomi

Overgangen til den nye honoreringsmodel forventes afholdt indenfor budgettet.

### Lovgrundlag

Målgruppen for honoreringsmodellen omfatter plejefamilier, der er godkendt af Socialtilsynet jf. Serviceloven § 66 nr. 1-3, herunder almene plejefamilier, forstærkede plejefamilier og specialiserede plejefamilier.

Det omfatter plejefamilier, der har børn eller unge, der er anbragt jævnfør Serviceloven.

- § 52, stk. 2 jf. § 52, stk. 3 nr. 7 akutanbringelse

- § 52, stk. 3 nr. 7 anbringelse

- § 52, stk. 3 nr. 4 forælder og barn ophold i døgnophold

- § 76, stk. 3 nr. 1 og 3 efterværn

- § 76a, stk. 2 opretholdt anbringelse

Modellen omfatter ikke aflastning eller netværksanbringelse.

### Fagchefen for Børn, Familie og Ungeindsatsen indstiller,

at honoreringsmodellen godkendes, og

at indstillingen videresendes til Kommunalbestyrelsen.

Beslutning fra Socialudvalget, 28. februar 2023, pkt. 7:

Indstillingen anbefales.

### Beslutning

Indstillingen godkendt.